विद्यार्थियों ने लगाए रिफ्लेक्टर
रोहतक| आएदिन होने वाली सड़क दुर्घटनाओं से वाहन चालकों को जागरूक करने के लिए बुधवार को स्कूली बच्चे सड़क पर उतरे। एमडीएन स्कूल के बच्चों ने भिवानी रोड स्थित शुगर मिल जाकर ट्रैक्टर-टैंपों जैसे बड़े वाहनों पर रिफ्लेक्टर लगाकर उन्हें सड़क दुर्घटनाओं के प्रति जागरूक किया। प्राचार्य डॉ. आरएस पंवार ने बताया कि रात के समय पड़ने वाली धुंध से अनेक वाहन दुर्घटनाग्रस्त हो जाते है और ये दुर्घटनाएं दिन-प्रतिदिन बढ़ती जा रही है। ऐसे में विद्यार्थियों ने धुंध से सुरक्षा की एक नई अलख जगाई और समाज एवं प्रशासन का ध्यान भी इस और आकर्षित किया। उन्होंने बताया कि विद्यालय के यश, जतिन, नीतिका, प्रीति, शिवानी और अमित ने इस दिशा में सर्वोत्तम प्रयास किया और ट्रैक्टरों पर रिफ्लेक्टर लगाए ताकि रात्रि के समय ये वाहन चमक से सड़क पर अपनी उपस्थित का अहसास करा सके।
hin_Deva hin_Deva